**A dokumentum 4 verset tartalmaz.**

**Magány**

Januári napon

fagyölő a táj.

Hozzád fohászkodom most,

kedves kis madár.

Énekeddel rombold le

mit fűzött a magány.

Csupa tövis,

csupa rózsa

szívemben a táj.

**Mély hallgatásban...**

Mély hallgatásban:

lila foltok

sárga körű ívben.

Mint egy szép körúti hajnal:

kékeslila ködben.

Panaszai sötétek,

lehelete véges,

s a lába

kanyarába

piros elégséges.

Körmei futtában

le-lelohadozva.

A rózsa árnyalata

mintha,

ott se volna.

S bordó vendég érkezik

a fehér esküvőre.

A türelmetlen,

sejtek árja

egyenest a halál őre.

**Maró érzés**

Megfeszül, leköt,

leláncol a fajtád.

Elül minden mélység

hiába akarnád.

Lángra kap,

s éget minden bája.

A maró érzésnek

emberi formája.

Kelj fel!

itt nem segít az álom.

Csíp beléd az élet,

mely szertefoszló mámor.

**Éjfél**

Erős szél fúj gonoszan

foszló lélek sír-rí,

a beton tenger között

ártó szellemét idézi.

Egy bánatos lélek

csak egyre sìr-rì

arca síri.

Esti éjfélt üt az óra

kettőt csippan a digitál,

s a lélek egyre jobban

lábán alig áll,

csak dülöngél ide-oda,

s az égi körökre vár,

egyre vár.

Égő pálca füstje

borítékolja keblét,

s zeng a panel aljából

egy bús remény- vesztettség.

S a lélek emelkedni próbál:

így lesz az életből halál,

a megváltó magány.