**Ami felett nincs hatalmunk**

Múlt csak nevet, és hányja-veti rég-szerelmek hajnalát.

Emlékszagú kacatokon tipeg Jelen tűsarkúban, félmosollyal. Füstruhában, csikkhajával, forog, pörög, táncol. Kacagva tépi darabokra Múltnak hazug mosolyát. Aztán Jövő veti tűzre, Jelen minden hibáját.

S mi...Emberek. Mi csak állunk a hamu felett. S köröttünk táncolnak ők.  
És nincs hatalmunk felettük. És csak nevetünk, és nevetünk, és könnyeink potyognak. És térdre esünk. És..és.

**Dönts!**

Némán sikolt a szél

Üveg pereg az utcára.

Talp csúszik a kövön.

Pont egy perc

Pont egy élet

Talp siklik a sárban

Táska hullik a földre

Üvölt a szél

Vér pereg az utcára

Vörös eső

Pont egy halál

Nézd a horizontot!

Távolodik

Távolodik minden

Most döntsd el!

Utána futsz?

Vagy üvegként peregsz az utcakőre?

A talpad a párkányon.

Kiáltasz

Az emberek odalent megfordulnak.

Rád néznek.

A szél kánonba sikít velük

Meglendülsz

Üvegszilánkok a levegőben.

Te, a levegőben.

Üvegszilánkok a földön.

Te a földön

Gyémánt könnyek.

Bársony halál

**Éjjel**

Valaki kapcsolja le a napot!

A szemembe süt… állandóan.

Tükröződik itt meg ott... és kibaszottul idegesítő.

Bezzeg a sötétben... a jótékony sötétben..

Amikor csak a telefon fénye világítja a plafon egy pontját...

És a gyermekélelmeztetési konyha hűtője zúg.

És az autók csendben siklanak.

Amikor valahol a távolban egy kutya ugat.

És a csapból lassan csöpög a víz

[Csipp-csöpp. Csipp- csöpp]

...

[Tikk -takk]

Olyankor, mikor felettünk halkan beszélgetnek.

És a hippi egyenletesen szuszog.

És a nevelő két emelettel lejjebb kiabál.

És a csendben... valami motoszkál...

Amikor az utcalámpa árnyékot vet a szobára.

És a nyárfa egy ága az ablakot karcolja.

És szél süvít az ablakon.

És a dohány az asztalon kiszárad, mert lusta vagyok elrakni.

És a széken a holnapi ruha meg egy doboz tampon.

És sötét...

Aztán éjfél után nehéz csend…

Na, akkor békés minden.

[Tikk-takk]

...

Na akkor lehet álmodni.

**Izzó napraforgó**

Nézz rá!

Most égj!

Látod?

Látod a szemét?

Hidd el!

Létezik.

Hallod

Halk hangjait?

Csókold!

Érzed?

Nyálát

A nyelveden?

Valóban ott van

Csak neked

És csak veled.

Nézz rá!

Mindig csak őt

Figyeld!

Markolj

Az apróra!

Azzal sohase

Fizess!

Hullj darabokra!

Ahogy e

Sorok is!

Veszítsd el

Ritmust.

Üvölts és

Vonyíts!

NÉZZ RÁ!

Ahogy a napra

Szokás!

És képzeld!

Képzeld, hogy

Hozzá érsz...

És a lángja elemészt...

Izzó napraforgó vagy…

**Szén-legény**

Doh szagú, penész-csókú ajkakon,

Sápadt tél-szín

hajnalon,

Jár a féreg.

"Állj meg kérlek,

ne hagyj el!

Jöjj el kérlek,

fényeddel!

Napszagú óriásom.

Veled lenni

mámorom,

Csókban égni

halálom,

Te egyetlen."

Féreg mászik

ajkakon,

Hazug szavú

hajadon,

Méreg karjait

Tárja s várja

kedvesét.

Ó te ostoba

te szegény,

Ne hidd el!

Halál vár rád

odalent,

Egy pillanat

s odalesz,

Az üres pincében.

Légy vergődik

hálóban,

Szikra bomlik

lángokban,

Szén-legény.

A lány...a lány

tovább él.

Penész-csókú

ajkakkal,

Lassú méreg

szavakkal,

Vár.